MAPK/ERK-signaltransduksjonsveien

MAPK/ERK er en signaltransduksjonsvei som involverer aktivering av enzymet MAPK, som i sin tur blant annet påvirker transkripsjonsfaktorer. MAPK/ERK-veien aktiveres blant annet av cytokinreseptorer med assosierte januskinaser, en form av tyrosinkinase. MAPK er likevel en serin/treoninkinase, som også fosforylerer visse serin- og treoninrester på proteiner.

Signaltransduksjonen innebærer at informasjon fra cellens ytre miljø overføres gjennom membranassosierte reseptorer, som påvirker cellens indre miljø via en signaltransduksjonskjede.

Delreaksjoner 
 Når en cytokin- eller tyrosinkinasereseptor aktiveres, blir den fosforylert, noe som gjør at den kan lage et adapterprotein som kalles GRB2.
 GRB2 forbinder reseptoren med et annet protein som kalles SOS, som er en form for guaninutvekslingsfaktor. GRB aktiverer også SOS.
 SOS vil påvirke G-proteinet RAS, slik at det gir fra seg et assosiert guanosindifosfat, GDP. I stedet binder det til seg et guanosintrifosfat, GTP. Dette medfører at enzymet blir aktivt så det kan fosforylere enzymet RAF.
 RAF kalles også MAPKKK eller MAP-kinasekinasekinase, siden det fosforylerer og aktiverer neste enzym i kjeden, MEK.
 MEK kalles også for MAP-kinasekinase, og det fosforylerer i sin tur MAPK.
 MAPK i sin tur fosforylerar en mengde ulike målproteiner, eksempelvis transkripsjonsfaktorer som ERK.

Hvert enzym i MAPKKK-MAPK-kjeden kan fosforylere flere enzymer, og på den måten kan signaler fra en aktivert reseptor påvirke et stort antall målproteiner.

Referanser 

Stoffskiftet
Signaltransduksjon